સાવરકુંડલા ભાજપ શાસિત નગરપાલિકા દ્વારા નાવલી નદીની સફાઈ કરવામાં આવી. પાણીના નિકાલની વ્યવસ્થા કરવામાં આવી. નગરપાલિકાની ભાજપે સતા સંભાળ્યા બાદ પહેલું કામ નાવલી નદીની સફાઈ કરતા લોકોમાં ખુશી ફેલાઈ હતી. નદીમાંથી ૧૦૦ જેટલા ટ્રેક્ટરો ભરી કચરો કાઢવામાં આવ્યો.સાવરકુંડલા ભાજપ શાસિત પાલિકા દ્વારા શહેરની મધ્યમાંથી પ્રસાર થતી નાવલી નદીની સફાઈ કરવામાં આવી હતી. સાવરકુંડલા શહેરની મધ્યમાં આવેલ નાવલી નદી ખાતે શાકમાર્કેટ ભરાતી હોવાથી સમગ્ર શહેરના લોકો શાકભાજી લેવા માટે આવતા હોય છે. વર્ષોથી નાવલી નદીની સફાઈ ન થતા ગંદકી અને કચરાનો ભરાવો થતા રોગચાળાની શહેરીજનો પર ભીતિ થાય તેમ હતી. પાલિકા દ્વારા તાત્કાલિક ધોરણે નાવલી નદીની સફાઈ કરી શહેરીજનોના દિલ જીતી લીધા હતા. નાવલી નદીમાં ગટરના પાણી ન નિકાલ માટે જી.સી.બી. દ્વારા પાણી નિકાલ માટે ખાળ કરી પાણી નિકાલની વ્યવસ્થા કરવામાં આવી હતી. આ તકે સાવરકુંડલા નગરપાલિકાના પ્રમુખ વિપુલભાઈ ઉનાવા ઉપપ્રમુખ ભાવેશભાઈ હિંગુએ જાતે ઉભા રહી કામગીરી કરવામાં આવી હતી.